Likumprojekts

**Grozījumi Publiskas personas finanšu līdzekļu un mantas izšķērdēšanas novēršanas likumā**

Izdarīt Publiskas personas finanšu līdzekļu un mantas izšķērdēšanas novēršanas likumā (Latvijas Republikas Saeimas un Ministru Kabineta Ziņotājs, 1995, 17. nr.; 1997, 5. nr.; 2001, 24. nr.; 2002, 14. nr.; 2008, 8., 24. nr.; Latvijas Vēstnesis, 2009, 157. nr.; 2010, 148. nr.; 2012, 183. nr.; 2014, 63. nr.; 2017, 203. nr.; 2018, 3.nr.) šādus grozījumus:

4. pantā:

papildināt trešo daļu ar 4. punktu šādā redakcijā:

“4) garantijām, ko pašvaldība sniedz komersantam no pašvaldības budžeta līdzekļu garantiju fonda uzņēmējdarbības atbalsta projekta īstenošanai gadījumā, kad komersantam nav pietiekams finansiālais nodrošinājums Attīstības finanšu institūcijas vai komercbankas sniegtajam aizdevumam.”.

papildināt pantu ar 6.1 daļu šādā redakcijā:

“(61) Pašvaldības budžeta līdzekļu garantiju fonda izveidošanas un garantiju izsniegšanas kārtību un nosacījumus, kā arī pašvaldību sadarbības kārtību ar Attīstības finanšu institūciju vai komercbanku no pašvaldības budžeta līdzekļu garantiju fonda finansēto projektu īstenošanā nosaka Ministru kabinets.”.

|  |  |
| --- | --- |
|  | |
| Vides aizsardzības un reģionālās  attīstības ministrs | J.Pūce |
|  |  |